Bernardas Fridmanas

Bernardas Fridmanas (1859 m. spalio 1 d. Panevėžyje, Rusijos imperija – 1929 m. spalio 22 d. Panevėžyje) – Lietuvos teisininkas, politinis bei visuomenės veikėjas.

 Biografija 
1878–1886 m. Šiaulių taikos teisėjo sekretorius, 1886–1915 m. kaip privatus advokatas praktikavo Biržuose ir Panevėžyje. 1915–1918 m. tarnavo Peterburgo (Petrogrado) rusų zemstvų sąjungoje.

1918 m. pabaigoje grįžo į Lietuvą, taikos teisėjas Biržuose ir nuo 1919 m. Utenoje. Nuo 1920 m. Kauno apygardos teismo narys. 1922 m. vasario 22 d. – 1923 m. birželio 28 d. VIII Ernesto Galvanausko Ministrų kabinete buvo ministras be portfelio žydų reikalams. Po to vėl Kauno apygardos teismo narys, o nuo 1925 m. – Panevėžio apygardos teismo narys.

Bendradarbiavo leidiniuose „Vilenskij vestnik“, „Teisė“, „Lietuva“. Yra parašęs ir išleidęs rusų kalba mokslo darbų teisės klausimais.Algirdas Banevičius. 111 Lietuvos valstybės 1918–1940 politikos veikėjų: enciklopedinis žinynas. Vilnius: Knyga, 1991, 57 p. ISBN 5-89942-585-7.

 Šaltiniai 

Kategorija:Lietuvos ministrai be portfelio
Kategorija:Lietuvos teisėjai
Kategorija:Žydų politiniai veikėjai